प्रियंका चोपड़ा ने निक जोनास के जन्मदिन पर बुक करवाया स्टेडियम, और फिर...देखें Viral Video  
प्रियंका चोपड़ा ने निक के बर्थडे पर दिया सरप्राइज गिफ्ट
खास अंदाज में मनाया निक जोनास का जन्मदिन
प्रियंका चोपड़ा का वीडियो सोशल मीडिया पर वायरल
बॉलीवुड एक्ट्रेस प्रियंका चोपड़ा (Priyanka Chopra) के पति और अमेरिकन सिंगर निक जोनास ने 16 सितंबर को अपना 27वां जन्मदिन मनाया. निक जोनास (Nick Jonas) के जन्मदिन के मौके पर उन्हें ढेर सारी बधाइयां मिलीं. लेकिन इन सब में प्रियंका चोपड़ा (Priyanka Chopra) ने निक जोनास (Nick Jonas) को सबसे खास अंदाज में जन्मदिन की बधाई दी. उन्होंने अपने इंस्टाग्राम से एक रोमांटिक वीडियो शेयर कर अपने पति को जन्मदिन की शुभकामनाएं दीं. इसके साथ ही उन्होंने निक जोनास (Nick Jonas) के लिए प्यारा सा कैप्शन भी लिखा, जिसमें उन्होंने निक को जान भी कहा था. लेकिन प्रियंका चोपड़ा (Priyanka Chopra) के इस वीडियो में दोनों की लास्ट फोटो ने सबका खूब ध्यान खींचा.
The light of my life. Everyday with you is better than the last. You deserve all the happiness in the world. Thank you for being the most generous loving man I have ever met. Thank you for being mine. Happy birthday Jaan. I love you @nickjonas
A post shared by  Priyanka Chopra Jonas (@priyankachopra) on Sep 16, 2019 at 11:41am PDT
दरअसल, प्रियंका चोपड़ा (Priyanka Chopra) और निक जोनास (Nick Jonas) के इस रोमांटिक वीडियो में दोनों किसी स्टेडिम में नजर आ रहे थे. दोनों ने स्पोर्ट्स से जुड़ी जर्सी भी पहनी थी. खास बात तो यह है कि स्टेडियम में चारों तरफ हैप्पी बर्थडे निक लिखा था. इसे देखकर ऐसा लग रहा था कि एक्ट्रेस प्रियंका चोपड़ा ने पति निक जोनास के बर्थडे सेलिब्रेशन के लिए पूरा स्टेडियम ही बुक कराया था. बता दें कि निक जोनास को स्पोर्ट्स से काफी लगाव है. इस बात को देखते हुए यह अनुमान लगाया जा सकता है कि प्रियंका चोपड़ा ने अपने पति के जन्मदिन को खास अंदाज में मनाने के लिए ऐसा किया हो.
बता दें कि प्रियंका चोपड़ा (Priyanka Chopra) जल्द ही फिल्म 'द स्काइ इज पिंक' (The Sky Is Pink) के जरिए पर्दे पर एक बार फिर दस्तक देने वाली हैं. इस फिल्म में प्रियंका चोपड़ा के साथ फरहान अख्तर और जायरा वसीम भी मुख्य भूमिका में नजर आएंगी. हाल ही में इस फिल्म का ट्रोरंटो इंटरनेशनल फिल्म फेस्टिवल में वर्ल्ड प्रीमियर हुआ है. इसके अलावा 'द स्काइ इज पिंक' 11 अक्टूबर को भारत में धमाल मचाने वाली हैं.